Document ID: 31994R2588

ΚΑΝΟΝΙΣΜΟΣ (ΕΚ) αριθ. 2588/94 ΤΗΣ ΕΠΙΤΡΟΠΗΣ της 25ης Οκτωβρίου 1994 για τη διόρθωση του κανονισμού (ΕΚ) αριθ. 2500/94 που προσδιορίζει τις χορηγούμενες ποσότητες στους εισαγωγείς παιχνιδιών υπαγομένων στον κωδικό ΣΟ 9503 41 με βάση τη συμπληρωματική ποσοτική ποσόστωση που θεσπίστηκε με τον κανονισμό (ΕΚ) αριθ. 1921/94 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 520/94 του Συμβουλίου της 7ης Μαρτίου 1994 για τη θέσπιση κοινοτικής διαδικασίας διαχείρισης των ποσοτικών ποσοστώσεων (1), και ιδίως τα άρθρα 9 και 13,
Εκτιμώντας:
ότι με τον κανονισμό (ΕΚ) αριθ. 2500/94 της Επιτροπής της 14ης Οκτωβρίου 1994 για τον προσδιορισμό των ποσοτήτων που χορηγούνται στους εισαγωγείς παιχνιδιών, υπαγομένων στον κωδικό ΣΟ 9503 41, με βάση τη συμπληρωματική ποσοτική ποσόστωση που θεσπίστηκε με τον κανονισμό (ΕΚ) αριθ. 1921/94 του Συμβουλίου (2), η Επιτροπή όρισε τα ποσοτικά κριτήρια σύμφωνα με τα οποία οι αρμόδιες εθνικές αρχές των κρατών μελών μπορούν να ικανοποιούν τις αιτήσεις των εισαγωγέων, τόσο των παραδοσιακών όσο και των μη παραδοσιακών, για παιχνίδια που υπάγονται στον κωδικό ΣΟ 9503 41, με βάση τη συμπληρωματική ποσοτική ποσόστωση που θεσπίστηκε με τον κανονισμό (ΕΚ) αριθ. 1921/94 του Συμβουλίου (3)-
ότι κατά την εκτύπωση προς δημοσίευση στην Επίσημη Εφημερίδα των Ευρωπαϊκών Κοινοτήτων παρεισέφρυσε ένα τυπογραφικό λάθος στο κείμενο του άρθρου 1 του κανονισμού (ΕΚ) αριθ. 2500/94-
ότι το λάθος αυτό πρέπει να διορθωθεί το συντομότερο- ότι στο μέτρο που οι αρμόδιες εθνικές αρχές έχουν ενημερώσει την Επιτροπή ότι έχουν τηρήσει ανεφάρμοστο το εσφαλμένο κείμενο και συνεπώς επιβάλλεται να προβλεφθεί ότι η διόρθωση αυτή πρέπει να ισχύσει αναδρομικά από την ημερομηνία δημοσίευσης του εν λόγω κανονισμού στην Επίσημη Εφημερίδα των Ευρωπαϊκών Κοινοτήτων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΚ) αριθ. 2500/94, αντί του συντελεστή μειώσεως που εφαρμόζεται για τους παραδοσιακούς εισαγωγείς "79,759 %", διάβαζε "80,432 %".
Άρθρο 2
O παρών κανονισμός αρχίζει να ισχύει στις 15 Οκτωβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Οκτωβρίου 1994.

Labels: 3
1